北马其顿历史

北马其顿是一个垃拉东南欧个国家。此篇介绍北马其顿共和国个历史。

古代早期
马其顿共和国个历史可以追溯到新石器时代，该地区拉爱琴海地区、安纳托利亚搭中欧个文化交流起主导作用。

马其顿地区为古希腊文明北端个边疆地区，该地公元前4世纪辰光崛起了马其顿帝国。伊曾经征服小亚细亚、波斯、埃及等地，奈希腊文化传播到中东各地。后来马其顿先后由罗马帝国、拜占庭帝国（希腊人所主导）等统治。

5世纪起斯拉夫人开始进入马其顿地区，后头拉该地（尤其是马其顿个内陆地区）定居，因而奠定现代马其顿南北之分（南：希腊人/北：斯拉夫人）个基础。

 古代中期 
837年，保加利亚帝国征服马其顿，并拉10世纪末拉该地个奥赫里德（Ohrid）定都。

1018年，拜占庭帝国又征服马其顿，拉接下来个几个世纪后马其顿多次拉拜占庭、保加利亚搭塞尔维亚之间转手。

奥斯曼时期
15世纪初奥斯曼帝国征服马其顿，开始长达500年个统治。

19世纪时希腊、保加利亚、塞尔维亚复国运动相继展开，民族主义高涨，马其顿也成为三国个必争之地。

 近代 

 塞尔维亚属瓦尔达尔马其顿（1912年到1918年） 

 巴尔干战争 
1913年，三国拉共同针对奥斯曼帝国个第一次巴尔干战争中获胜，奥斯曼帝国奈马其顿割畀三国，但三国之间又因马其顿具体分割方案爆发第二次巴尔干战争，最终希腊、塞尔维亚击败保加利亚，根据《布加勒斯特条约》奈马其顿瓜分。塞尔维亚分得瓦尔达尔马其顿，就是现代马其顿共和国个领土。

 南斯拉夫王国（1918年到1944年） 

 第一次世界大战 
第一次世界大战之后，塞尔维亚成为南斯拉夫王国个一部分。

1929年，改为瓦尔达尔省。

 第二次世界大战 
第二次世界大战时，希腊、南斯拉夫为同盟国，保加利亚王加入轴心国，希腊、南斯拉夫被德国攻占之后，保加利亚分得马其顿个大部分地区，但战争结束后各国之间个边界又还原到战前个形势。

 南斯拉夫（1945年到1991年） 
第二次世界大战之后，南斯拉夫成为由总统铁托所领导个社会主义国家。

1946年，铁托奈马其顿地区从塞尔维亚分开，成为南斯拉夫个一个加盟共和国—马其顿人民共和国。1963年，国名更改为马其顿社会主义共和国。

 现代 

 马其顿共和国 
1991年4月16号，议会通过宪法修正案，该国名中删除社会主义共和国。6月7号，改名为马其顿共和国。9月8号，举行全民公决，96.46％投票支持从南斯拉夫独立。9月25号，议会通过《独立宣言》。11月17号通过宪法。

由于马其顿王国是希腊托马其顿个共同历史，因此希腊主张马其顿是希腊个一部分个领土。因此缘故，希腊当局弗但否认马其顿主权并封锁边界，外加以欧盟托联合国会籍向马其顿要胁。1993年4月8号，马其顿最后被迫以前南斯拉夫马其顿共和国个名称加入联合国。1995年，更改国旗。1994年2月，希腊对马其顿实行经济封锁。1995年9月，希腊解除对马其顿个经济封锁。

1999年，南斯拉夫联盟共和国爆发科索沃战争，340,000名阿尔巴尼亚族难民从科索沃涌入马其顿。冲突个起因是由于马其顿共和国政府推行新政策限制使用阿尔巴尼亚语，并禁止公开携带阿尔巴尼亚旗帜，政策个推行激发交关多抗议。

阿尔巴尼亚人占25%，为国内第二大民族，科索沃战争个阿尔巴尼亚人难民湧入国内，让阿尔巴尼亚人个比例提高到近1/3。2001年1月22号，马其顿西部个阿尔巴尼亚族人开始进行武装叛乱。6月11号，拉调停下达成停火协议，阿尔巴尼亚族同意放下武装，马其顿同意畀阿尔巴尼亚族人更多权力，之后马其顿国内民族关系有一定个改善。

2004年2月26号，鲍里斯·特拉伊科夫斯基总统拉波士尼亚莫斯塔尔附近因恶劣天气坠机身亡。2004年3月，申请加入欧盟。2005年12月17号，列入欧盟候选国。

 尼古拉·格鲁埃夫斯基总理（2006–2016年） 
2006年7月5号，内部革命组织民族统一民主党赢得大选，8月27号，格鲁埃夫斯基就任总理并组建内阁。2008年连任。后陷入监听丑闻。2016年1月18号辞职。2018年5月，遭法院判处两年监禁。2018年11月13号，流亡到匈牙利。

 北马其顿共和国 
2019年1月，马其顿共和国国会透过修宪，改国名为北马其顿共和国。2019年2月12号，更名完成。

2019年2月6号，希腊批准马其顿加入北约个议定书。

 2019年总统选举 

参考资料